title: Komisijas Īstenošanas regula (ES) 2019/49 (2019. gada 4. janvāris) par atļauju nātrija selenītu, apvalkotu granulētu nātrija selenītu un cinka L-selenometionīnu lietot par barības piedevām visu sugu dzīvniekiem (Dokuments attiecas uz EEZ.)

text:
                  14.1.2019

                  LV

                  Eiropas Savienības Oficiālais Vēstnesis

                  L 10/2

         KOMISIJAS ĪSTENOŠANAS REGULA (ES) 2019/49
         (2019. gada 4. janvāris)
         par atļauju nātrija selenītu, apvalkotu granulētu nātrija selenītu un cinka L-selenometionīnu lietot par barības piedevām visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK, (2) jāizvērtē atkārtoti.

                     (2)

                     Saskaņā ar Direktīvu 70/524/EEK nātrija selenītu bez termiņa ierobežojuma atļāva lietot par barības piedevu visu sugu dzīvniekiem. Pēc tam šo vielu saskaņā ar Regulas (EK) Nr. 1831/2003 10. panta 1. punktu kā esošu lopbarības līdzekli iekļāva Lopbarības piedevu reģistrā.

                     (3)

                     Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu tika iesniegts pieteikums uz visu sugu dzīvniekiem paredzēta nātrija selenīta kā barības piedevas atkārtotu izvērtēšanu. Pieteikums tika iesniegts arī attiecībā uz nātrija selenīta apvalkotas granulētas formas atkārtotu izvērtēšanu.

                     (4)

                     Saskaņā ar Regulas (EK) Nr. 1831/2003 7. pantu tika iesniegts pieteikums uz atļauju cinka L-selenometionīnu lietot par barības piedevu visu sugu dzīvniekiem.

                     (5)

                     Pieteikuma iesniedzēji lūdza nātrija selenītu, apvalkotu granulētu nātrija selenītu un cinka L-selenometionīnu klasificēt piedevu kategorijā “uzturfizioloģiskās piedevas”. Pieteikumiem bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (6)

                     Eiropas Pārtikas nekaitīguma iestāde (“Iestāde”) 2015. gada 20. oktobra (3), 2016. gada 28. janvāra (4), 2016. gada 8. marta (5) un 2018. gada 20. februāra (6) atzinumos secināja, ka ar piedāvātajiem lietošanas nosacījumiem nātrija selenīts, apvalkots granulēts nātrija selenīts un cinka L-selenometionīns kaitīgi neietekmē dzīvnieku veselību, cilvēka veselību vai vidi. Iestāde secināja, ka ierobežojums attiecībā uz papildināšanu ar organisko selēnu, kas noteikts citiem organiskajiem selēna savienojumiem, būtu jāpiemēro arī cinka L-selenometionīnam. Turklāt Iestāde secināja, ka nātrija selenītu, apvalkotu granulētu nātrija selenītu un cinka L-selenometionīnu var uzskatīt par vērtīgu selēna avotu visām dzīvnieku sugām. Iestāde uzskata, ka īpašas prasības attiecībā uz uzraudzību pēc laišanas tirgū nav nepieciešamas. Tā arī verificēja ar Regulu (EK) Nr. 1831/2003 izveidotās references laboratorijas iesniegtos ziņojumus par barībā esošo barības piedevu analīzes metodi.

                     (7)

                     Nātrija selenīta, apvalkota granulēta nātrija selenīta un cinka L-selenometionīna novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti.

                     (8)

                     Nekaitīguma apsvērumi neliek vielas nātrija selenīta atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.

                     (9)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļauja
            Pielikumā specificētās vielas, kas pieder pie piedevu kategorijas “uzturfizioloģiskās piedevas” un funkcionālās grupas “mikroelementu maisījumi”, ar pielikumā noteiktajiem nosacījumiem ir atļauts izmantot par dzīvnieku barības piedevām.

            2. pants
            Pārejas pasākumi

               1.   Nātrija selenītu un šo vielu saturošos premiksus, kuri ražoti un marķēti pirms 2019. gada 3. augusta saskaņā ar noteikumiem, kas bija piemērojami pirms 2019. gada 3. februāra, arī turpmāk drīkst laist tirgū un lietot, līdz beidzas esošie krājumi.

               2.   Tādas barības sastāvdaļas un barības maisījumus, kas satur nātrija selenītu un ir ražoti un marķēti pirms 2020. gada 3. februāra saskaņā ar noteikumiem, kuri bija piemērojami pirms 2019. gada 3. februāra, arī turpmāk drīkst laist tirgū un lietot, līdz beidzas esošie krājumi, ja tie ir paredzēti produktīvo dzīvnieku barošanai.

               3.   Tādas barības sastāvdaļas un barības maisījumus, kas satur nātrija selenītu un ir ražoti un marķēti pirms 2021. gada 3. februāra saskaņā ar noteikumiem, kuri bija piemērojami pirms 2019. gada 3. februāra, arī turpmāk drīkst laist tirgū un lietot, līdz beidzas esošie krājumi, ja tie ir paredzēti neproduktīvo dzīvnieku barošanai.

            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 4. janvārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 18.10.2003., 29. lpp.

            (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).

            (3)  EFSA Journal 2015; 13(11):4271.

            (4)  EFSA Journal 2016; 14(2):4398.

            (5)  EFSA Journal 2016; 14(3):4442.

            (6)  EFSA Journal 2018; 16(3):5197.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        Selēna saturs mg uz kg kompleksās barības ar mitruma saturu 12 %

                           Kategorija: uzturfizioloģiskās piedevas. Funkcionālā grupa: mikroelementu maisījumi

                        3b801

                        Nātrija selenīts

                           Piedevas raksturojums

                        Nātrija selenīts pulverveidā ar minimālo selēna saturu 45 %.

                           Aktīvās vielas raksturojums

                        Nātrija selenīts
                        Ķīmiskā formula: Na2SeO3

                           CAS numurs: 10102-18-8

                           Einecs numurs: 233-267-9

                           Analītiskā metode
                            (1)

                        Nātrija selenīta raksturošanai:

                                    —

                                    titrimetrija – Eiropas Farmakopejas 01/2008:1677. monogrāfija un/vai

                                    —

                                    gravimetrija

                              Kopējā nātrija kvantitatīvai noteikšanai nātrija selenītā:

                                    —

                                    atomabsorbcijas spektrometrija (AAS) (EN ISO 6869:2000) vai

                                    —

                                    induktīvi saistītas plazmas atomemisijas spektrometrija (ICP-AES) – EN:15510:2007.

                              Kopējā selēna kvantitatīvai noteikšanai premiksos, barības sastāvdaļās un barības maisījumos:

                                    —

                                    hidrīdu ģenerēšanas atomabsorbcijas spektrometrija (HGAAS) pēc mineralizācijas mikroviļņos (EN 16159:2012).

                        Visas sugas

                        —

                        0,50 (kopā)

                                    1.

                                    Nātrija selenītu drīkst laist tirgū un izmantot par piedevu preparāta veidā.

                                    2.

                                    Piedevu barībā iestrādā premiksa veidā.

                                    3.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksa lietotājiem, lai novērstu riskus, ko varētu radīt ieelpošana vai saskare ar ādu vai acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, piedevu un premiksus lieto, izmantojot piemērotus individuālos aizsarglīdzekļus.

                        2029. gada 3. februāris

                        3b802

                        Apvalkots granulēts nātrija selenīts

                           Piedevas raksturojums

                        Apvalkots granulēta nātrija selenīta preparāts, kurā:

                                    —

                                    selēna saturs 1 %–4,5 %,

                                    —

                                    apvalkotājvielas un disperģenti (polioksietilēna (20) sorbitāna monolaurāts (E 432), glicerīna polietilēnglikola rīcinoleāts (E 484), polietilēnglikols 300, sorbīts (E 420ii) vai maltodekstrīns) līdz 5 %
                                    un

                                    —

                                    granulēšanas līdzekļi (kalcija un magnija karbonāts, kalcija karbonāts, kukurūzas vālītes) līdz 100 masas %.

                              Daļiņas < 50 μm: mazāk par 5 %

                           Aktīvās vielas raksturojums

                        Nātrija selenīts
                        Ķīmiskā formula: Na2SeO3

                           CAS numurs: 10102-18-8

                           Einecs numurs: 233-267-9

                           Analītiskā metode
                            (1)

                        Kopējā selēna kvantitatīvai noteikšanai barības piedevā (preparāts plēvveida apvalka granulās):

                                    —

                                    induktīvi saistītas plazmas atomemisijas spektrometrija (ICP-AES) vai

                                    —

                                    induktīvi saistītas plazmas masspektrometrija (ICP-MS).

                              Kopējā nātrija kvantitatīvai noteikšanai barības piedevā (preparāts plēvveida apvalka granulās):

                                    —

                                    atomabsorbcijas spektrometrija (AAS) (EN ISO 6869:2000) vai

                                    —

                                    induktīvi saistītas plazmas atomemisijas spektrometrija (ICP-AES) – EN:15510:2007.

                              Kopējā selēna kvantitatīvai noteikšanai premiksos, barības sastāvdaļās un barības maisījumos:

                                    —

                                    hidrīdu ģenerēšanas atomabsorbcijas spektrometrija (HGAAS) pēc mineralizācijas mikroviļņos (EN 16159:2012).

                        Visas sugas

                        —

                        0,50 (kopā)

                                    1.

                                    Piedevu barībā iestrādā premiksa veidā.

                                    2.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksa lietotājiem, lai novērstu riskus, ko varētu radīt ieelpošana vai saskare ar ādu vai acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, piedevu un premiksus lieto, izmantojot piemērotus individuālos aizsarglīdzekļus.

                        2029. gada 3. februāris

                        3b818

                        —

                        Cinka L-selenometionīns

                           Piedevas raksturojums

                        Ciets cinka L-selenometionīna preparāts ar selēna saturu 1–2 g/kg

                           Aktīvās vielas raksturojums

                        Organiskais selēns cinka L-selenometionīna formā
                        Ķīmiskā formula: C5H10ClNO2SeZn
                        Kristālisks pulveris, kurā

                                    L-selenometionīns > 62 %,

                                    selēns > 24,5 %,

                                    cinks > 19 % un

                                    hlorīds > 20 %.

                           Analītiskā metode
                            (1)

                        Selenometionīna satura noteikšanai barības piedevā:

                                    —

                                    augsti efektīvā šķidruma hromatogrāfija kombinācijā ar fluorescences detektēšanu (HPLC-FLD)

                              Kopējā selēna satura noteikšanai barības piedevā:

                                    —

                                    induktīvi saistītas plazmas atomemisijas spektrometrija (ICP-AES) vai

                                    —

                                    induktīvi saistītas plazmas masspektrometrija (ICP-MS).

                              Kopējā selēna noteikšanai premiksos, barības sastāvdaļās un barības maisījumos:

                                    —

                                    hidrīdu ģenerēšanas atomabsorbcijas spektrometrija (HGAAS) pēc mineralizācijas mikroviļņos (EN 16159).

                              Kopējā cinka kvantitatīvai noteikšanai barības piedevā:

                                    —

                                    induktīvi saistītas plazmas atomemisijas spektrometrija (ICP-AES) – EN 15510 vai

                                    —

                                    induktīvi saistītas plazmas atomemisijas spektrometrija pēc augstspiediena mineralizācijas (ICP-AES) – EN 15621.

                        Visas sugas

                        —

                        0,50 (kopā)

                                    1.

                                    Piedevu barībā iestrādā premiksa veidā.

                                    2.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksa lietotājiem, lai novērstu riskus, ko varētu radīt ieelpošana vai saskare ar ādu vai acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, piedevu un premiksus lieto, izmantojot piemērotus individuālos aizsarglīdzekļus.

                                    3.

                                    Piedevas un premiksa lietošanas noteikumos norāda glabāšanas nosacījumus un noturību pret termisku apstrādi.

                                    4.

                                    Maksimālais organiskā selēna pievienošanas daudzums:
                                    0,20 mg Se/kg kompleksās barības ar mitruma saturu 12 %.

                        2029. gada 3. februāris

               (1)  Sīkāka informācija par analītiskajām metodēm ir references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2019/110 (2019. gada 24. janvāris), ar ko atbilstīgi Eiropas Parlamenta un Padomes Regulai (ES) 2015/2283 atļauj paplašināt Allanblackia sēklu eļļas kā jauna pārtikas produkta lietojumu un groza Komisijas Īstenošanas regulu (ES) 2017/2470 (Dokuments attiecas uz EEZ.)

text:
                  25.1.2019

                  LV

                  Eiropas Savienības Oficiālais Vēstnesis

                  L 23/11

         KOMISIJAS ĪSTENOŠANAS REGULA (ES) 2019/110
         (2019. gada 24. janvāris),
         ar ko atbilstīgi Eiropas Parlamenta un Padomes Regulai (ES) 2015/2283 atļauj paplašināt Allanblackia sēklu eļļas kā jauna pārtikas produkta lietojumu un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regulā (ES) 2015/2283 paredzēts, ka Savienībā tirgū laist drīkst tikai tādus jaunos pārtikas produktus, kas ir atļauti un iekļauti Savienības sarakstā.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido jauno pārtikas produktu Savienības sarakstu.

                     (3)

                     Saskaņā ar Regulas (ES) 2015/2283 12. pantu Komisijai jāiesniedz projekts īstenošanas aktam, ar ko jaunu pārtikas produktu atļauj laist Savienības tirgū un atjaunina Savienības sarakstu.

                     (4)

                     Komisijas Lēmums 2008/559/EK (3) saskaņā ar Eiropas Parlamenta un Padomes Regulu (EK) Nr. 258/97 (4) un pēc Eiropas Pārtikas nekaitīguma iestādes (“Iestāde”) atzinuma (5) atļāva laist tirgū Allanblackia sēklu eļļu kā jaunu pārtikas produktu, kas izmantojams dzeltenajos ziežamajos taukos un ziežamos produktos uz saldā krējuma bāzes.

                     (5)

                     2014. gada 22. septembrī uzņēmums Unilever NV / Unilever PLC saskaņā ar Regulas (EK) Nr. 258/97 4. pantu Nīderlandes kompetentajai iestādei nosūtīja pieprasījumu paplašināt Allanblackia sēklu eļļas lietojumu un paaugstināt izmantošanas līmeņus. Ar pieteikumu tika lūgts Allanblackia sēklu eļļas lietojumu paplašināt, ietverot papildu pārtikas produktu kategoriju, proti, augu eļļu un piena maisījumus, un paaugstināt Allanblackia sēklu eļļas maksimālos izmantošanas līmeņus attiecībā uz tām pārtikas kategorijām, kas jau atļautas ar Lēmumu 2008/559/EK. Ar pieteikumu tika lūgts arī mainīt Allanblackia sēklu eļļas specifikācijas, konkrētāk, attiecībā uz neliela piesātināto taukskābju daudzuma norādīšanas vienkāršošanu (laurīnskābi, miristīnskābi un palmitīnskābi [norādīt] kā vienu kombinētu parametru (C12:0 – C14:0 – C16:0)), neliela palmitoleīnskābes un arahīnskābes daudzuma (katra mazāk par 1 %) nenorādīšanu un polinepiesātināto taukskābju norādīšanu (PUFA), joda skaitļa nenorādīšanu, transtaukskābju (TFA) maksimālo robežvērtību (no ≤ 0,5 % līdz ≤ 1 %) paaugstināšanu, peroksīda skaitļa maksimālo robežvērtību (no ≤ 0,8 līdz ≤ 1,0 meq/kg) paaugstināšanu, nepārziepjojamo vielu maksimālo robežvērtību (no ≤ 0,1 % līdz ≤ 1 %) paaugstināšanu. Iestādei nav nekādu ar drošumu saistītu bažu par ierosinātajām specifikāciju parametru izmaiņām.

                     (6)

                     2017. gada 13. decembrī Nīderlandes kompetentā iestāde izdeva sākotnējo novērtējuma ziņojumu. Minētajā ziņojumā tā secināja, ka Allanblackia sēklu eļļas lietojuma paplašināšana, kā arī ierosinātie Allanblackia sēklu eļļas maksimālie izmantošanas līmeņi un Allanblackia sēklu eļļas specifikāciju modifikācijas atbilst Regulas (EK) Nr. 258/97 3. panta 1. punktā dotajiem jauna pārtikas produkta kritērijiem.

                     (7)

                     Saskaņā ar Regulas (ES) 2015/2283 35. panta 1. punktu ikvienu tādu pieteikumu laist Savienības tirgū jaunu pārtikas produktu, kurš dalībvalstij iesniegts saskaņā ar Regulas (EK) Nr. 258/97 4. pantu un par kuru galīgais lēmums nav pieņemts pirms 2018. gada 1. janvāra, uzskata par pieteikumu, kas iesniegts atbilstoši Regulai (ES) 2015/2283.

                     (8)

                     Lai arī pieteikums paplašināt Allanblackia sēklu eļļas lietojumu dalībvalstij tika iesniegts saskaņā ar Regulas (EK) Nr. 258/97 4. pantu, šis pieteikums atbilst arī Regulā (ES) 2015/2283 noteiktajām prasībām.

                     (9)

                     2018. gada 25. aprīlī Komisija saskaņā ar Regulas (ES) 2015/2283 10. panta 3. punktu konsultējās ar Iestādi un lūdza to sniegt zinātnisku atzinumu, kurā Allanblackia sēklu eļļa izvērtēta kā jauns pārtikas produkts.

                     (10)

                     2018. gada 27. jūnijā pēc pieteikuma iesniedzēja pieprasījuma Iestāde pieņēma zinātnisko atzinumu par Allanblackia sēklu eļļas drošumu attiecībā uz paplašinātu lietojumu augu eļļu un piena maisījumos un dzeltenajos taukos un ziežamos produktos uz saldā krējuma bāzes līdz 30 % (pēc masas) (6). Minētais atzinums atbilst Regulas (ES) 2015/2283 11. panta prasībām. Augu eļļu un piena maisījumi ietilpst šajā pārtikas produktu kategorijā: piena produktu analogi, tostarp dzērienu baltinātāji.

                     (11)

                     Iestādes atzinums ir pietiekams pamats, lai konstatētu, ka ierosinātajos lietojumos un izmantošanas līmeņos Allanblackia sēklu eļļa ar tās modificētajām specifikācijām atbilst Regulas (ES) 2015/2283 12. panta 1. punkta prasībām.

                     (12)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               1.   Atļauto jauno pārtikas produktu Savienības sarakstā, kas izveidots ar Īstenošanas Regulu (ES) 2017/2470, ierakstu par vielu Allanblackia sēklu eļļa groza, kā norādīts šīs regulas pielikumā.

               2.   Šā panta 1. punktā minētajā Savienības saraksta ierakstā iekļauj šīs regulas pielikumā noteiktos lietošanas nosacījumus un marķēšanas prasības.

            2. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 24. janvārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 327, 11.12.2015., 1. lpp.

            (2)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Komisijas 2008. gada 27. jūnija Lēmums 2008/559/EK, ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū Allanblackia sēklu eļļu kā jaunu pārtikas produktu sastāvdaļu (OV L 180, 9.7.2008., 20. lpp.).

            (4)  Eiropas Parlamenta un Padomes 1997. gada 27. janvāra Regula (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

            (5)  EFSA NDA speciālistu grupa (EFSA Diētisko produktu, uztura un alerģiju speciālistu grupa), 2007. Safety of Allanblackia seed oil for use in yellow fat and cream based spreads, EFSA Journal (2007) 580, 1. līdz 10. lpp.

            (6)  EFSA Journal, 2018; 16(8):5362.

            PIELIKUMS
            Īstenošanas regulas (ES) 2017/2470 pielikumu groza šādi:

                        1)

                        ierakstu “Allanblackia sēklu eļļa” 1. tabulā (“Atļautie jaunie pārtikas produkti”) aizstāj ar šādu:

                                    Atļautais jaunais pārtikas produkts

                                    Jaunā pārtikas produkta lietošanas nosacījumi

                                    Īpašas papildu marķēšanas prasības

                                    Citas prasības

                                    “
                                          Allanblackia

                                       sēklu eļļa

                                       Konkrēta pārtikas kategorija

                                       Maksimālais līmenis

                                    Jaunā pārtikas produkta nosaukums to saturošu pārtikas produktu marķējumā – “Allanblackia sēklu eļļa””;

                                    Dzeltenas ziežamās tauku pastas un ziežami produkti uz saldkrējuma bāzes

                                    30 g/100 g

                                    Augu eļļu (*) un piena maisījumi (tādi, kas ietilpst šajā pārtikas produktu kategorijā: piena produktu analogi, tostarp dzērienu baltinātāji)

                                    30 g/100 g

                                                (*)

                                                Izņemot olīveļļas un olīvu izspaidu eļļas, kas definētas Regulas (ES) Nr. 1308/2013 VII pielikuma VIII daļā.

                        2)

                        ierakstu “Allanblackia sēklu eļļa” 2. tabulā (“Specifikācijas”) aizstāj ar šādu:

                                    Atļautais jaunais pārtikas produkts

                                    Specifikācijas

                                    “
                                          Allanblackia

                                       sēklu eļļa

                                       Apraksts/definīcija

                                       Allanblackia sēklu eļļu iegūst no šādu Allanblackia sugu augu sēklām: A. floribunda (sinonīmisks ar A. parviflora) un A. stuhlmannii.

                                       Taukskābju sastāvs (izteikts % no kopējā taukskābju satura)

                                    Laurīnskābe – miristīnskābe – palmitīnskābe (C12:0 – C14:0 – C16:0): šo skābju summa < 4,0 %
                                    Stearīnskābe (C18:0): 45–58 %
                                    Oleīnskābe (C18:1): 40–51 %
                                    Polinepiesātinātās taukskābes (PUFA): < 2 %

                                       Ķīmiskie parametri

                                    Brīvās taukskābes: maks. 0,1 % no kopējā taukskābju satura
                                    Transtaukskābes: maks. 1,0 % no kopējā taukskābju satura
                                    Peroksīda skaitlis: maks. 1,0 meq/kg
                                    Nepārziepjojamā viela: maks. 1,0 % (pēc masas) no eļļas
                                    Pārziepošanas skaitlis: 185–198 mg KOH/g”


title: Komisijas Īstenošanas regula (ES) 2019/108 (2019. gada 24. janvāris), ar ko atļauj grozīt jaunās pārtikas produktu sastāvdaļas Antarktikas krila (Euphausia superba) lipīdu ekstrakta specifikācijas saskaņā ar Eiropas Parlamenta un Padomes Regulu (ES) 2015/2283 un groza Komisijas Īstenošanas regulu (ES) 2017/2470 (Dokuments attiecas uz EEZ.)

text:
                  25.1.2019

                  LV

                  Eiropas Savienības Oficiālais Vēstnesis

                  L 23/4

         KOMISIJAS ĪSTENOŠANAS REGULA (ES) 2019/108
         (2019. gada 24. janvāris),
         ar ko atļauj grozīt jaunās pārtikas produktu sastāvdaļas Antarktikas krila (Euphausia superba) lipīdu ekstrakta specifikācijas saskaņā ar Eiropas Parlamenta un Padomes Regulu (ES) 2015/2283 un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regulā (ES) 2015/2283 paredzēts, ka Savienības tirgū drīkst laist tikai tādus jaunos pārtikas produktus, kas ir atļauti un iekļauti Savienības sarakstā.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Saskaņā ar Regulas (ES) 2015/2283 12. pantu Komisija lemj par atļaujas piešķiršanu jaunam pārtikas produktam, par tā laišanu Savienības tirgū un par Savienības saraksta atjaunināšanu.

                     (4)

                     Ar Komisijas Lēmumu 2009/752/EK (3) saskaņā ar Eiropas Parlamenta un Padomes Regulu (EK) Nr. 258/97 (4) ir atļauts Antarktikas krila (Euphausia superba) lipīdu ekstraktu laist tirgū kā jaunu pārtikas produktu sastāvdaļu lietošanai konkrētā pārtikā un pārtikas produktos. Minētajā lēmumā fosfolipīdu maksimālais līmenis tika noteikts 50 % apmērā.

                     (5)

                     Ar Komisijas Īstenošanas lēmumu (ES) 2016/598 (5) saskaņā ar Regulu (EK) Nr. 258/97 ir atļauts Antarktikas krila (Euphausia superba) lipīdu ekstraktu kā jaunu pārtikas produktu sastāvdaļu lietot plašāk, to izmantojot uztura bagātinātājos. Minētajā lēmumā fosfolipīdu minimālais līmenis tika noteikts 35 % apmērā.

                     (6)

                     Somijas kompetentās iestādes jauno pārtikas produktu sastāvdaļu “Antarktikas krila eļļa, kas bagāta ar Euphausia superba fosfolipīdiem” atļāva izmantot noteiktās pārtikas kategorijās (6). Fosfolipīdu minimālais līmenis tika noteikts 60 % apmērā.

                     (7)

                     “Antarktikas krila (Euphausia superba) eļļas” un “Antarktikas krila eļļas, kas bagāta ar Euphausia superba fosfolipīdiem” lietošanas nosacījumi ir vienādi, un tie pamatojas uz kopējo eikozapentaēnskābes un dokozaheksaēnskābes maksimālo līmeni. Tomēr to fosfolipīdu saturs atšķiras, proti, “Antarktikas krila (Euphausia superba) eļļai” tas ir noteikts no 35 % līdz 50 % un “Antarktikas krila eļļai, kas bagāta ar Euphausia superba fosfolipīdiem” – vismaz 60 %. Tāpēc spēkā esošās atļaujas neattiecas uz “Antarktikas krila (Euphausia superba) eļļas” fosfolipīdu saturu, kas ir no 50 % līdz 60 %.

                     (8)

                     Uzņēmums Aker BioMarine A/S (“pieteikuma iesniedzējs”) 2018. gada 29. augustā iesniedza Komisijai pieprasījumu grozīt jaunā pārtikas produkta “Antarktikas krila (Euphausia superba) eļļa” specifikācijas Regulas (ES) 2015/2283 10. panta 1. punkta nozīmē. Pieteikuma iesniedzējs lūdza palielināt maksimālo fosfolipīdu saturu no 50 % līdz mazāk nekā 60 %, tādējādi aptverot fosfolipīdu koncentrācijas diapazonu, kas pašlaik nav atļauts.

                     (9)

                     Komisija uzskata, ka Eiropas Pārtikas nekaitīguma iestādes pašreizējā pieteikuma drošības novērtējums saskaņā ar Regulas (ES) 2015/2283 10. panta 3. punktu nav nepieciešams, pamatojoties uz faktu, ka, ja attiecīgā jaunā pārtikas produkta komponenta konkrēts līmenis ir novērtēts un atzīts par drošu, tad arī zemāks tā paša komponenta līmenis būtu drošs. Atļautais kopējais eikozapentaēnskābes un dokozaheksānskābes maksimālais līmenis gan “Antarktikas krila (Euphausia superba) eļļā”, gan “Antarktikas krila eļļā, kas bagāta ar Euphausia superba fosfolipīdiem” saskaņā ar Īstenošanas regulu (ES) 2017/2470 ir vienāds. Ierosinātās fosfolipīdu līmeņa izmaiņas “Antarktikas krila (Euphausia superba) eļļas” specifikācijā nemaina nekaitīguma apsvērumus, kuri pamatoja minētās eļļas un “Antarktikas krila eļļas, kas bagāta ar Euphausia superba fosfolipīdiem” atļaujas piešķiršanu, un kuros secināts, ka gan par 60 % augstāks, gan zemāks fosfolipīdu līmenis ir drošs.

                     (10)

                     Ierosinātās izmaiņas attiecībā uz fosfolipīdu satura specifikācijām novērsīs atšķirību starp “Antarktikas krila (Euphausia superba) eļļas” un “Antarktikas krila eļļas, kas bagāta ar Euphausia superba fosfolipīdiem” fosfolipīdu saturu. Tāpēc ir lietderīgi grozīt jaunā pārtikas produkta “Antarktikas krila (Euphausia superba) eļļa” specifikācijas atbilstoši ierosinātajam fosfolipīdu līmenim.

                     (11)

                     Pieteikumā sniegtā informācija ir pietiekama, lai noteiktu, ka ierosinātās izmaiņas jaunās pārtikas produktu sastāvdaļas “Antarktikas krila (Euphausia superba) eļļa” specifikācijās atbilst Regulas (ES) 2015/2283 12. panta 2. punktam.

                     (12)

                     Tāpēc Īstenošanas regula (ES) 2017/2470 būtu attiecīgi jāgroza.

                     (13)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļauto jauno pārtikas produktu Savienības sarakstā, kas paredzēts Regulas (ES) 2015/2283 8. pantā, ierakstu par jauno pārtikas produktu “Antarktikas krila (Euphausia superba) eļļa” groza, kā norādīts šīs regulas pielikumā.

            2. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 24. janvārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 327, 11.12.2015., 1. lpp.

            (2)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Komisijas 2009. gada 12. oktobra Lēmums 2009/752/EK, ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū krila Euphausia superba lipīdu ekstraktu kā jaunu pārtikas produktu sastāvdaļu (OV L 268, 13.10.2009., 33. lpp.).

            (4)  Eiropas Parlamenta un Padomes 1997. gada 27. janvāra Regula (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

            (5)  Komisijas 2016. gada 14. aprīļa Īstenošanas lēmums (ES) 2016/598, ar ko atbilstīgi Eiropas Parlamenta un Padomes Regulai (EK) Nr. 258/97 atļauj paplašināt krila (Euphausia superba) lipīdu ekstrakta kā jaunas pārtikas produktu sastāvdaļas lietošanu (OV L 103, 19.4.2016., 34. lpp.).

            (6)  2015. gada 13. maija vēstule (https://ec.europa.eu/food/sites/food/files/safety/docs/novel-food_authorisation_2015_auth-letter_krill-oil_en.pdf).

            PIELIKUMS
            Īstenošanas regulas (ES) 2017/2470 pielikuma 2. tabulā (“Specifikācijas”) ierakstu par “Antarktikas krila (Euphausia superba) eļļu” aizstāj ar šādu:

                           Atļautais jaunais pārtikas produkts

                           Specifikācijas

                           “Antarktikas krila (

                                 Euphausia superba

                              ) eļļa

                              Apraksts/definīcija

                           Antarktikas krila (Euphausia superba) lipīdu ekstraktu ražo, dziļi saldētus, sasmalcinātus krilus vai žāvētu krilu miltus pakļaujot lipīdu ekstrakcijai ar apstiprinātu ekstrakcijas šķīdinātāju (saskaņā ar Direktīvu 2009/32/EK). Proteīnus un krilu masu no lipīdu ekstrakta atdala filtrējot. Ekstrakcijas šķīdinātājus un atlikušo ūdeni atdala iztvaicējot.
                           Pārziepošanas skaitlis: ≤ 230 mg KOH/g
                           Peroksīda skaitlis (PV): ≤ 3 meq O 2/kg eļļas
                           Noturība pret oksidēšanos: attiecībā uz visiem pārtikas produktiem, kas satur no Antarktikas krila (Euphausia superba) iegūtu eļļu, būtu jāpierāda noturība pret oksidēšanos, izmantojot piemērotu un atzītu valsts/starptautisku testēšanas metodiku (piem., AOAC).
                           Mitrums un gaistošo vielu saturs: ≤ 3 % vai 0,6 (izteikts kā ūdens aktivitāte 25 °C temperatūrā)
                           Fosfolipīdi: ≥ 35 % līdz < 60 %
                           Transtaukskābes: ≤ 1 %

                              EPA (eikozapentaēnskābe): ≥ 9 %

                              DHA (dokozaheksaēnskābe): ≥ 5 %”